เกาหลีใต้เผยยอดส่งออกรถยนต์ Q1/58 หดตัวลง 10.1% ขณะยอดนำเข้าพุ่ง
เกาหลีใต้เผยยอดส่งออกรถยนต์ Q1/58 หดตัวลง 10.1% ขณะยอดนำเข้าพุ่ง
22 เม.ย. 2558

สำนักงานศุลกากรของเกาหลีใต้ (KCS) เปิดเผยว่า การส่งออกรถยนต์ของกลุ่มผู้ผลิตรถยนต์เกาหลีใต้หดตัวลงในช่วงไตรมาสแรกของปีนี้ ท่ามกลางการนำเข้ารถยนต์หรูหราจากต่างประเทศที่พุ่งสูงขึ้น
เกาหลีใต้ส่งออกรถยนต์คิดเป็นมูลค่า 1.02 หมื่นล้านดอลลาร์สหรัฐ หรือ 720,000 คันในช่วงไตรมาสแรกปี 2558 ซึ่งหดตัวลง 10.1% จากปีก่อนหน้า
ส่วนการนำเข้ารถยนต์หรูหราจากต่างประเทศในช่วงไตรมาสแรกปีนี้ ทะยานขึ้น 35.9% เทียบรายปี สู่ระดับ 2.3 พันล้านดอลลาร์ หรือ 70,000 คัน
การนำเข้ารถยนต์จากต่างประเทศยังคงมีแนวโน้มขาขึ้น โดยเพิ่มขึ้นจากระดับ 1.7 พันล้านดอลลาร์ในช่วงไตรมาสแรกของปี 2557, 1.9 พันล้านดอลลาร์ในช่วงไตรมาส 2, 2.1 พันล้านดอลลาร์ในช่วงไตรมาส 3 และ 2.25 พันล้านดอลลาร์ในช่วงไตรมาส 4 ปีที่แล้ว
ทั้งนี้ สหรัฐถือเป็นตลาดส่งออกรถยนต์รายใหญ่ที่สุดของเกาหลีใต้ ขณะที่เกาหลีใต้มีการนำเข้ารถยนต์หรูหราส่วนใหญ่จากเยอรมนี